

**OBAVIJEST O OBRADI OSOBNIH PODATAKA UČENIKA I STUDENATA**

Ova Obavijest o obradi osobnih podataka primjenjuje se na obradu osobnih podataka studenata i učenika (ispitanici) koji pohađaju stručnu praksu ili rade u PIK Vrbovec plus d.o.o. sukladno čl. 13. i 14. Uredbe (EU) 2016/679 europskog parlamenta i vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka)

1. **Identitet i kontaktni podaci voditelja obrade i predstavnika voditelja obrade**

**PIK VRBOVEC plus d.o.o.** iz Vrbovca, Zagrebačka 148; T +385 1 2794 777, F +385 1 2794 704, pik@pik-vrbovec.hr

1. **Kontaktni podaci službenika za zaštitu osobnih podataka**

PIK Vrbovec plus d.o.o., Zagrebačka 148, Vrbovec, Službenik za zaštitu osobnih podataka, 01/2794 617; sluzbenik.zop@pik-vrbovec.hr

1. **Svrha i pravni temelj za obradu osobnih podataka**

PIK Vrbovec plus d.o.o. obrađuje osobne podatke učenika i studenata u sljedeće svrhe:

1. **Izvršavanje pravnih obveza voditelja obrade**

Obveza obrade osobnih podataka učenika i studenata propisana je Pravilnikom o sadržaju i načinu vođenja evidencije o radnicima, kojim je propisano koje osobne podatke smo dužni evidentirati i koliko dugo ih moramo čuvati, Zakona o obrtu, Zakona o strukovnom obrazovanju i pripadajućih pravilnika, te drugih pozitivnih propisa.

Sukladno navedenom Pravilniku, evidencija o redovitim studentima koji u PIK Vrbovec plus d.o.o. rade posredstvom ovlaštenih studentskih centara, redovitim učenicima koji rade posredstvom ovlaštenih srednjoškolskih ustanova, redovnim učenicima ustanova za strukovno obrazovanje koji pohađaju praktičnu nastavu i vježbe mora sadržavati barem sljedeće osobne podatke; ime i prezime, OIB, spol, dan, mjesec i godinu rođenja, prebivalište, odnosno boravište, naziv ugovora ili akta temeljem kojeg učenik/student radi, te dokaz o udovoljavanju propisanim uvjetima za obavljanje tih poslova, mjesto rada, datum početka rada, datum prestanka rada.

1. **Izvršavanje ugovora u kojem je ispitanik stranka**

Učenici u PIK Vrbovec plus pohađaju praktičnu nastavu temeljem Ugovora o provedbi praktične nastave ili Ugovora o naukovanju koji sklapaju poslodavac (PIK Vrbovec plus), učenik i škola koju učenik pohađa.

Iz navedenih ugovora proizlaze određena prava i obveze za svaku ugovornu stranu, a da bi PIK Vrbovec plus mogao ispoštovati obveze prema učenicima, nužna je obrada određenih kategorija osobnih podataka, od kojih su, pored podataka navedenih u točki 1. i podaci o tekućem računu.

Isto se odnosi i na ugovorni odnos temeljem Ugovora o radu studenta ili Ugovora o povremenom radu redovnog učenika u kojem su studenti i učenici ugovorna strana.

Za potrebe komunikacije s učenicima i studentima obrađujemo i sljedeće osobne podatke; broj telefona, adresa elektroničke pošte.

1. **Zaštite legitimnog interesa** voditelja obrade u smislu članka 6. stavka 1. točke (f) Opće uredbe

PIK Vrbovec plus koristi video nadzor kao sredstvo zaštite osoba i imovine.

Radi internih administrativnih potreba, kao što je izrada kartice za ulaz/izlaz iz pojedini otvorenih ili zatvorenih prostora, vođenja evidencije u elektroničkom obliku i sl, ispitaniku se dodjeljuje matični broj, te se izrađuje fotografija ispitanika.

PIK Vrbovec plus d.o.o. je dužan osigurati zaštitnu (HTZ) opremu svim osobama koje svoj posao obavljaju u poslovnim prostorima PIK Vrbovec plus d.o.o. Kako bi mogli voditi evidenciju ustupljene opreme koja je u vlasništvu PIK Vrbovec plus d.o.o., U tu svrhu nužna je obrada pojedinih kategorija osobnih podataka kao što su: dodijeljen matični broj, ime i prezime, OIB, datum rođenja, spol, datum početka i datum prestanka rada, status radnika, naziv ugovornog partnera.

PIK Vrbovec plus podliježe obvezama koje proizlaze iz Zakona o profesionalnoj rehabilitaciji i zapošljavanju osoba s invaliditetom i pripadajućih pravilnika, te u tu svrhu možemo obrađivati, uz pisanu suglasnost ispitanika, odnosno njihovih zakonskih zastupnika, podatke vezane za status osobe s invaliditetom.

1. **Zaštite ključnih interesa ispitanika ili drugih osoba**

Sukladno Zakonu o zaštiti pučanstva od zaraznih bolesti i drugih prisilnih propisa koje se odnose na zdravstveno stanje, PIK Vrbovec plus dužan je osigurati da učenici i studenti posjeduju valjanu sanitarnu iskaznicu.

Sanitarnu iskaznicu su dužni imati svi koji rade s hranom ili pitkom vodom.

Sanitarna iskaznica (sanitarna knjižica) je dokument koji izdaje Odjel za epidemiologiju, na temelju sanitarnog pregleda koji je određen u Zakonu o zaštiti pučanstva od zaraznih bolesti (NN 130/17) i Pravilniku o načinu obavljanja zdravstvenih pregleda osoba pod zdravstvenim nadzorom (NN 116/18). Sanitarna iskaznica nam pokazuje je li i kada je osoba obavila određene zdravstvene preglede.

Poslodavac je dužan na zahtjev sanitarne inspekcije dati na uvid sanitarne iskaznice zaposlenika.

U Zakonu o zaštiti pučanstva od zaraznih bolesti, pod posebnim mjerama za sprečavanje i suzbijanje zaraznih bolesti spada i zdravstveni nadzor nad kliconošama, zaposlenim i drugim osobama, a rezultati tog zdravstvenog nadzora se upisuju u sanitarnu iskaznicu.

1. **Kategorije osobnih podataka**

PIK Vrbovec plus d.o.o. prikuplja i obrađuje sljedeće kategorije osobnih podataka učenika i studenata

|  |  |
| --- | --- |
| **Identifikacijski podaci** | ime i prezime, OIB, datum rođenja, spol, državljanstvo, matični broj radnika, fotografija lica, podaci prikupljeni putem videonadzora,  |
| **Lokacijski i kontakt podaci** | adresa prebivališta/ boravišta, e-mail adresa, broj telefona |
| **Podaci vezani uz rad** | datum početka rada, datum prestanka rada, naziv ugovora ili akta temeljem kojeg ispitanik radi kod voditelja obrade, mjesto rada, radno vrijeme, podaci o zaštitnoj opremi |
| **Zdravstveni podaci i druge kategorije posebne kategorije osobnih podataka** | Sanitarna knjižica, podaci o utvrđenom svojstvu osobe s invaliditetom sukladno  |

1. **Zaštita osobnih podataka**

PIK Vrbovec plus d.o.o. je implementiralo tehničke i organizacijske mjere za zaštitu osobnih podataka s ciljem osiguravanja sigurnosti i povjerljivosti osobnih podataka, poštujući načela ograničavanja svrhe obrade, smanjenja količine podataka, točnosti, ograničavanja pohrane. Osobni podaci su klasificirani kao povjerljivi i poslodavac ih štiti kako poslovnu tajnu. Sve osobe koje imaju pristup osobnim podacima potpisale su Izjavu o povjerljivosti kojom se obvezuju na vremenski neograničeno čuvanje osobnih podataka. Pravo na pristup imaju samo ovlaštene osobe poslodavca i samo u mjeri u kojoj je to nužno radi obavljanja poslova iz njihovog djelokruga.

1. **Ustupanje osobnih podataka trećim osobama**

PIK Vrbovec plus d.o.o. može dostavljati osobne podatke trećim primateljima kao što su:

1. Tijela javne ili sudbene vlasti radi poštivanja pravnih obveza koje proizlaze iz nacionalnog ili zakonodavstva EU, Kolektivnog ugovora, ili radi zaštite prava i interesa voditelja obrade – npr. HZMO, HZZO, inspekcijskim tijelima, Poreznoj upravi, Zavodu za vještačenje, profesionalnu rehabilitaciju i zapošljavanje osoba s invaliditetom i sl.
2. Pružatelji usluga koji temeljem posebnih ugovora pružaju određene usluge, te mogu djelovati i kao izvršitelji obrade
3. Fortenova grupi kao osnivaču PIK Vrbovec plus d.o.o. ili njenim članicama za unutarnje administrativne potrebe

Osobni podaci učenika i studenata ne prenose se trećim zemljama ili međunarodnim organizacijama.

Ukoliko zbog nastupa određenih iznimnih i nepredviđenih okolnosti dođe di potrebe prijenosa podataka trećim zemljama ili međunarodnim organizacijama koje možda ne osiguravaju primjerenu razinu zaštite osobnih podataka, PIK Vrbovec plus će poduzeti odgovarajuće zaštitne mjere kako bi se osigurala prikladna zaštita osobnih podataka, kao što je korištenje standardnih ugovornih klauzula za prijenos osobnih podataka.

1. **Vremensko razdoblje čuvanja osobnih podataka**

PIK Vrbovec plus d.o.o. čuva osobne podatke ispitanika najmanje 6 godina, sukladnu Pravilniku o sadržaju i načinu vođenja evidencije o radnicima.

Osobni podaci prikupljeni putem videonadzora čuvaju se najdulje 3 mjeseca, osim u slučaju izuzimanja snimke u slučaju spora.

Po proteku vremena potrebnog ili propisanog za obradu osobnih podataka voditelj obrade će osobne podatke ispitanika na propisani način izbrisati ili fizički uništiti.

1. **Prava ispitanika u svezi s obradom osobnih podataka**

Za ostvarivanje svojih prava možete nam se obratiti pisanim putem na adresu; PIK Vrbovec plus d.o.o., Zagrebačka 148, Vrbovec, Službenik za zaštitu osobnih podataka, ili putem elektroničke pošte službenika za zaštitu osobnih podataka: sluzbenik.zop@pik-vrbovec.hr.

Vaša prava su:

* **Pravo na pristup osobnim podacima** - ispitanik ima pravo dobiti od voditelja obrade potvrdu obrađuju li se osobni podaci koji se odnose na njega, te ako se takvi osobni podaci obrađuju, pristup osobnim podacima i sljedećim informacijama: svrsi obrade; kategorijama osobnih podataka o kojima je riječ; primateljima ili kategorijama primatelja kojima su osobni podaci otkriveni ili će im biti otkriveni, osobito primateljima u trećim zemljama ili međunarodnim organizacijama; predviđenom razdoblju u kojem će osobni podaci biti pohranjeni ili, ako to nije moguće, kriterijima korištenima za utvrđivanje tog razdoblja;
* **Pravo na ispravak netočnih i nadopunu nepotpunih podataka**
* **Pravo na brisanje** („pravo na zaborav”) – ispitanik ima pravo zatražiti brisanje osobnih podataka ako je ispunjen neki od uvjeta iz čl. 17. Opće uredbe o zaštiti osobnih podataka
* **Pravo na ograničenje obrade osobnih podataka**
* **Pravo na prigovor** na obradu osobnih podataka u skladu s čl. 21. Opće uredbe o zaštiti osobnih podataka
* **Pravo na podnošenje prigovora nadzornom tijelu –** ispitanik ima pravo podnijeti prigovor na obradu osobnih podataka Agenciji za zaštitu osobnih podataka, Selska cesta 136, 10 000 Zagreb, azop@azop.hr

PIK Vrbovec plus d.o.o. će poduzeti sve mjere kako bi ispitanicima omogućio ostvarivanje njihovih prava ako je ostvarivanje istih moguće u okviru zakonskih propisa.

1. **Izmjena Obavijesti**

Ova Obavijest primjenjuje se od 01.01.2023 godine i može se povremeno mijenjati ako se promijeni sadržaj pojedinih odredbi uslijed zakonskih zahtijeva ili internih potreba.